Echión (maliar)

Echión, Aetión alebo Éetión () bol grécky maliar v 4. storočí pred Kr.

Grécky maliar Echión pôsobil približne v druhej polovici 4. stor. pred Kr. Plínius ho zaraďuje k najvýznamnejším starovekým maliarom, medzi ktorých patrili napr. Apelles, Melanthios a NikomachosPlínius, Naturalis Historia, 35,32. a cituje niektoré z jeho najlepších diel, a to obraz znázorňujúci boha Dionýza, obraz, ktorý personifikoval tragédiu a komédiu, slávny obraz Semiramidy v svadobnom odeve, povýšenej zo stavu otrokyne do postavenia kráľovnej a obraz starej ženy nesúcej pochodeň pred vydatou nevestou.Plínius, Naturalis Historia, 35,78. Cicero zaznamenal, že to bol umelec, ktorý maliarske umenie doviedol k najvyššej dokonalosti.

Lukianos zo Samosaty uvádza: „Ale prečo mám citovať sofistov, historikov, prozaikov staroveku, keď celkom nedávno maliar Aetion namaľoval, hovorí sa, obraz predstavujúci manželov Alexandra a Roxany, ktorý odniesol na olympijské hry a vystavil ho očiam všetkých divákov s takým úspechom, že Proxenides, jeden z hellanodikov, očarený jeho talentom, rád prijal Aetiona za svojho zaťa.“Lukianos, Herodotos, 4.  Podľa Lukianovho očitého svedka scénou obrazu bola veľmi krásna spálňa, Roxana mala v prítomnosti Alexandra skromne sklopené oči, okolo nich bolo niekoľko usmievavých erosov (v podobe nahých okrídlených detí), sám kráľ podával svojej neveste girlandu a jeho najlepší priateľ Héfaistión pri nich stál s horiacou fakľou v ruke.

Podľa Plínia maliari až do prahu helenistického obdobia poznali iba štyri základné farby (bielu, žltú, červenú, čiernu) a že aj napriek tomu dokázali vytvoriť nesmrteľné diela.Plínius, Naturalis Historia, 35,32.

 Referencie a bibliografia 


Kategória:Maliari starovekého Grécka